
Europa-Parlamentet,
–	der henviser til Kommissionens forslag til Rådet (COM(2023)0064),
–	der henviser til artikel 2, stk.1, og artikel 81, stk. 3, i traktaten om Den Europæiske Unions funktionsmåde, der danner grundlag for Rådets høring af Parlamentet (C9‑0026/2023),
–	der henviser til forretningsordenens artikel 82,
–	der henviser til betænkning fra Retsudvalget (A9‑0355/2023),
1.	godkender Kommissionens forslag som ændret;
2.	opfordrer Kommissionen til at ændre sit forslag i overensstemmelse hermed, jf. artikel 293, stk. 2, i traktaten om Den Europæiske Unions funktionsmåde;
3.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
4.	anmoder Rådet om fornyet høring, hvis det agter at ændre Kommissionens forslag i væsentlig grad;
5.	pålægger sin formand at sende Parlamentets holdning til Rådet og Kommissionen samt til de nationale parlamenter.

Ændring		1
Forslag til afgørelse
Betragtning 2
	

	Kommissionens forslag
	Ændring

	(2)	Frankrig fremlagde oplysninger, der viser, at landet har en særlig interesse i at forhandle det aftaleudkast, der er fremsendt til Kommissionen, på grund af de særlige økonomiske, kulturelle, historiske, sociale og politiske bånd mellem Frankrig og Algeriet.
	(2)	Frankrig fremlagde oplysninger, der viser, at landet på grund af de ganske særlige økonomiske, kulturelle, historiske, sociale og politiske bånd mellem Frankrig og Algeriet har en særlig interesse i at forhandle en bilateral aftale med Algeriet, som Kommissionen har fået tilsendt udkastet til.



Ændring		2
Forslag til afgørelse
Betragtning 8
	

	Kommissionens forslag
	Ændring

	(8)	De fleste af de spørgsmål, der skal behandles i udkastet til aftale mellem Frankrig og Algeriet, berører gældende EU-ret, navnlig EU-lovgivningen om familieretlige spørgsmål. De områder, der er omfattet af sådanne internationale forpligtelser, henhører derfor under Unionens eksterne enekompetence. Medlemsstaterne kan kun forhandle eller indgå sådanne forpligtelser, hvis de er bemyndiget hertil af Unionen i overensstemmelse med artikel 2, stk. 1, i traktaten om Den Europæiske Unions funktionsmåde (TEUF), sammenholdt med det materielle retsgrundlag i artikel 81, stk. 3, i TEUF.
	(8)	Visse af de spørgsmål, der skal behandles i udkastet til aftale mellem Frankrig og Algeriet, berører den relevante gældende EU-ret om familieretlige spørgsmål. De områder, der er omfattet af sådanne internationale forpligtelser, henhører derfor under Unionens eksterne enekompetence. Medlemsstaterne kan kun forhandle eller indgå sådanne forpligtelser, hvis de i henhold til artikel 2, stk. 1, i traktaten om Den Europæiske Unions funktionsmåde (TEUF) af EU-lovgiveren bemyndiges til at gøre dette efter lovgivningsproceduren i artikel 81, stk. 3, i TEUF.



Ændring		3
Forslag til afgørelse
Artikel 1 – stk. 1 – led 1
	

	Kommissionens forslag
	Ændring

	—	Algeriet underrettes om, at Europa-Kommissionen deltager i forhandlingerne som observatør og vil blive underrettet om alle fremskridt og resultater i de forskellige forhandlingsfaser
	—	Algeriet underrettes om, at Europa-Kommissionen kan deltage i forhandlingerne som observatør og vil blive underrettet om alle fremskridt og resultater i de forskellige forhandlingsfaser.



Ændring		4
Forslag til afgørelse
Artikel 1 – stk. 1 – led 2
	

	Kommissionens forslag
	Ændring

	—	Algeriet tilskyndes til at overveje at tiltræde de centrale konventioner om familieretlige spørgsmål, der er udarbejdet af Haagerkonferencen om International Privatret, og indlede en omfattende analyse af årsagerne til, at Algeriet indtil videre ikke har set sig i stand til at gøre det
	—	Algeriet tilskyndes til at overveje at tiltræde de centrale konventioner om familieretlige spørgsmål, der er udarbejdet af Haagerkonferencen om International Privatret, og indlede en analyse af de mest hensigtsmæssige midler til at fjerne de hindringer, som hidtil har forhindret Algeriet i at gøre det



Ændring		5
Forslag til afgørelse
Artikel 1 – stk. 1 – led 3
	

	Kommissionens forslag
	Ændring

	—	Algeriet underrettes om, at der efter afslutningen af forhandlingerne kræves bemyndigelse fra Rådet for Den Europæiske Union, før parterne kan indgå aftalen
	—	Algeriet underrettes om, at der efter afslutningen af forhandlingerne kræves bemyndigelse fra Rådet for Den Europæiske Union, før Frankrig kan indgå aftalen.



Ændring		6
Forslag til afgørelse
Artikel 1 – stk. 1 – led 4
	

	Kommissionens forslag
	Ændring

	—	Algeriet underrettes om, at det i bemyndigelsen fra Rådet for Den Europæiske Union til at indgå aftalen på forslag af Kommissionen kan fastsættes, at aftalen har en begrænset gyldighedsperiode (f.eks. fem år) og kan blive taget op til fornyet overvejelse efterfølgende
	—	Algeriet underrettes om, at det i bemyndigelsen fra Rådet for Den Europæiske Union til at indgå aftalen på forslag af Kommissionen kan fastsættes, at aftalen har en begrænset gyldighedsperiode, eventuelt med et system med stiltiende forlængelse, hvilket skal angives i Europa-Parlamentets og Rådets afgørelse om indgåelse af en aftale.



Ændring		7
Forslag til afgørelse
Artikel 1 – stk. 1 – led 4 a (nyt)
	

	Kommissionens forslag
	Ændring

	
	-	Der indsættes en bestemmelse om hel eller delvis opsigelse af aftalen eller direkte erstatning af de relevante bestemmelser i aftalen i tilfælde af indgåelse af en efterfølgende aftale mellem Unionen eller Unionen og dens medlemsstater på den ene side og Algeriet på den anden side eller Algeriets tiltrædelse af de relevante Haagerkonventioner.



Ændring		8
Forslag til afgørelse
Artikel 1 – stk. 1 – led 5
	

	Kommissionens forslag
	Ændring

	—	der indsættes en bestemmelse om, at afgørelser, der er anerkendt i Frankrig i medfør af aftalen, ikke efterfølgende kan cirkulere i andre EU-medlemsstater
	—	Der indsættes en bestemmelse om, at afgørelser, der er anerkendt i Frankrig i medfør af aftalen, ikke efterfølgende kan cirkulere i andre EU-medlemsstater i henhold til EU-retten.



Ændring		9
Forslag til afgørelse
Artikel 1 – stk. 1 – led 6
	

	Kommissionens forslag
	Ændring

	—	det sikres, at bestemmelserne om retten til at nægte forkyndelse af dokumenter tilpasses bestemmelserne i artikel 12, stk. 3, i den omarbejdede forordning om forkyndelse af dokumenter, hvilket betyder, at adressaten kan nægte forkyndelse af dokumenter enten på tidspunktet for forkyndelsen eller inden for to uger efter forkyndelsen
	—	Det sikres, at bestemmelserne i den aftale, der er forhandlet med Algeriet, er i overensstemmelse med den relevante gældende EU-ret og Haagerkonventionerne.

